Званична ирска републиканска армија (, - скраћено OIRA) је Ирска парамилитарна организација која је за циљ имала припајање Северне Ирске Републици Ирској и формирање радничке (социјалистичке) државе која би обухватала цело острво Ирске. Настала је децембра 1969. године, убрзо након почетка Невоља, када се Ирска републиканска армија поделила у две фракције од којих је друга била Привремена ирска републиканска армија (Привремена ИРА). И једна и друга фракција су себе називале "Ирска републиканска армија", или краће "ИРА", негирајући легитимитет оној другој. За разлику од "Привремене", "Званична" је своју идеологију заснивала на марксистичком и антиимперијалистичком учењу, те је директно сарађивала са осталим Ирским комунистичким и социјалистичким групама уједињеним у Ирски национални ослободилачки фронт (). Званична ирска републиканска армија је понекад називана и надимком "Црвена ИРА" због својих идеолошких убеђења.